Mnogi proizvajalci uporabljajo pridevnik “ekološko” brez ustreznih dokazil in certifikatov. Zato priporočamo, da pri izbiri resnično ekoloških čistil uporabljate okoljski znak Evropske unije – Ecolabel. Z izbiro čistil s certifikatom Ecolabel oz. Okoljska marjetica podpirate odgovorne proizvodne procese, ki zmanjšujejo emisije toplogrednih plinov, varčujejo z viri in zmanjšujejo količino odpadkov. Poleg tega imajo ti izdelki pogosto manjši vpliv na okolje v celotnem življenjskem ciklu, od pridobivanja surovin do odstranjevanja, kar prispeva k čistejšemu in bolj trajnostnemu planetu. Izdelke z znakom Ecolabel prepoznate tako, da na embalaži poiščete značilen logotip v obliki marjetice.